ตรวจพบว่าเกิดภาวะเครียดจนทำให้ไข่ไม่ตกให้ยา norethisterone ขนาด 5 มิลลิกรัมมาทานได้ประมาน10วันแล้วมีเพศสัมพันธ์หลั่งในแบบนี้มีโอกาสตั้งครรภ์มั้ยคะ
สวัสดีค่ะ ยา Norethisterone (นอร์อิทิสเตอโรน) เป็นฮอร์โมนชนิดโปรเจสเตอโรน ซึ่งใช้รักษาอาการต่างๆ เช่น รักษากลุ่มอาการก่อนมีประจำเดือน รักษาอาการประจำเดือนมาก อาการขาดประจำเดือนจากการที่ไข่ไม่ตก รักษาเยื่อบุโพรงมดลูกเจริญผิดที่ รวมถึงใช้เพื่อเลื่อนประจำเดือนได้ด้วยอย่างไรก็ตาม ไม่สามารถใช้คุมกำเนิดได้หากทานเพียงอย่างเดียว ดังนั้น เมื่อมีเพศสัมพันธ์ ก็จะมีโอกาสตั้งครรภ์ได้ค่ะ แต่ก็ถือว่าน้อย เนื่องจากมีภาวะที่ไข่ไม่ตกอยู่ แต่หลังจากนี้ ก็ควรใส่ถุงยางอนามัยป้องกันด้วยค่ะทั้งนี้ หากทานยาเพื่อรักษาอาการขาดประจำเดือน เมื่อทานยาครบ 10 วันแล้ว ก็ควรหยุดทาน และรอดูว่าประจำเดือนจะมาหรือไม่ ซึ่งควรจะมาภายใน 1 สัปดาห์ หากไม่มีประจำเดือนมา ก็ให้รอให้ครบ 2 สัปดาห์นับจากที่ได้มีเพศสัมพันธ์ไป แล้วตรวงหาการตั้งครรภ์ดูด้วยค่ะ